Црква брвнара у Павловцу
Црква брвнара Св. цара Константина и царице Јелене у Павловцу, насељеном месту на територији општине Топола, подигнута је почетком 19. века, припада Епархији шумадијској Српске православне цркве и представља непокретно културно добро као споменик културе.

Изглед цркве 
Црква је са вишеугаоном апсидом, са зидовима од брвана, са конструкцијом која се доста разликује од осталих цркава брвнара. Брвна су током времена премазана слојем блата и прекречено. Под у цркви је од опеке квадратног формата, а на таваници је профилисани шашовац, коритасто засведен. Кров је врло стрмо покривен шиндром, с тим што његов западни део није засведен у облику купе већ је постављен равно, док је источни део засведен као код свих брвнара. Најкарактеристичнији детаљи цркве су њена западна врата која су од храстовог дрвета богато профилисана.

У унутрашњем делу интересантан је свод од шашоваца који је полуобличасто засведен, док је преградом унутрашњост подељена на припрату од централног дела цркве. Остали детаљи у цркви су такође богато орнаментисани као рогови, долап, резана северним вратима итд.

Галерија

Види још 
 Списак споменика културе у Шумадијском округу

Извори

Спољашње везе 

 Републички завод за заштиту споменика културе - Београд
 Листа споменика
 300 година цркве у Павловцу (СПЦ, 26. март 2018) 
 Црква брвнара

Споменици културе у Шумадијском округу
Цркве Епархије шумадијске
Православни храмови у Србији
Цркве брвнаре
Народно неимарство
Верски објекти у Тополи
Непокретна културна добра